# Program for DN-Skovnetværkstræf den 28.-29. september 2019 på Danhostel Rebild

**Intro**

Årets træf i Skovnetværket har temaet skovens biodiversitet og hvordan den biologiske balance i skoven påvirkes positivt og negativt af menneskelige tiltag.

**Lørdag** har vi traditionen tro oplæg hele dagen. Lørdagens første oplæg er af Erik Dalsgaard, skovfoged i Naturstyrelsen i Rold Skov. Derefter følger et oplæg af Stine Tuxen, talsperson i Verdens Skove, som vil tale om store græssere og deres påvirkning. Efter dette oplæg vil Kristian Jørgensen fra FSC-Danmark holde et oplæg om dødt ved i FSC-certificerede skove og vi slutter rækken af eksterne oplæg af med et oplæg om skov og klima oplægsholder annonceres senere.

Før kaffen fortæller DN Rebild om deres arbejde med skov i lokalafdelingen. Efter kaffen vil DN’s skovpolitiske medarbejder fortælle om det skovpolitiske arbejde i det forgangne år, og hvad der er på dagsordenen det kommende år. Sidste punkt før middagen er en diskussion af skovnetværkets opbygning, funktion og fremtid.

Efter middagen er der foredrag af Cand. Silv. Martin Einfeldt. Det handler om udnyttelse af skoven til brændsel og de økologiske konsekvenser.

**Søndag** er vi på tur hele dagen, hvor vi kører i egne biler. Vi bruger formiddagen til at besøge en naturskov i Rold Skov, hvor skovfoged Erik Dalsgaard og skovrider Bendt E. Andersen er vores guider. Derefter kører vi til Lille Vildmose Naturcenter, som der er mulighed for at besøge, inden vi tager på bustur i Høstemark Skov, hvor Jacob Skriver fra Aage V. Jensen Naturfond er vores guide. Han vil fortælle om skoven og de græssere, der er i skoven. Vi forventer at slutte ca. kl. 15:30 ved Lille Vildmosecenteret.

**Det praktiske**

Der er mulighed for at få enkeltværelse mod at betale forskellen mellem enkelt- og flersengsrum.

Tilmeldingen foregår på netværkets Podio-rum, hvor man også kan angive om man ønsker enkeltrum og vegetarisk kost.

Husk også ved tilmelding at oplyse om du kommer i bil, af hensyn til at der er plads til alle, når vi skal på udflugt søndag. Erfaringen viser, at der som regel er rigeligt med biler, så tag gerne toget, hvis muligt.

For at fremme en god diskussion vil der blive udsendt artikler, som vi forventer at deltagerne har læst før træffet.

Der skal også sættes flueben ved om DN må dele din e-mailadresse og telefonnummer med de andre deltagere, så der kan laves samkørsel.

**Program**

**Lørdag den 28/9**

☀ Kl. 12:00-13:00 – Ankomst og frokost  
☀ Kl. 13:00-13:05 – Velkomst og introduktion til weekenden ved arrangementsgruppen

☀ Kl. 13:05-14:05 – Karakteristiske træk for Rold Skov, udpegningsgrundlag og indfasning af 294 ha urørt skov i Rold Skov og 42 ha urørt skov i Skindbjerglund, overgangszoner mellem skov og åbent land, - bevarelse af specielle områder med skovgræsnng som led i foryngelse af skoven: Erik Dalsgaard, skovfoged i NST

☀ Kl. 14:05-15:05 – Dødt ved i naturdrevet skov: FSC Rådgiver og Projektkoordinator Kristian Jørgensen

☀ Kl. 15:05-16:05 – Græssere i skov, hvordan påvirker de skoven: Verdens Skove Projektkoordinator Stine Nüchel Tuxen

☀ Kl. 16:05-16:30 – Kaffe & kage, samt frugt

☀ Kl. 16:30-17:00 – Klima og skov. Foredragsholder ikke programsat endnu.

☀ Kl. 17:00 -17:30 – Opsamling og diskussion af dagens oplæg

☀ Kl. 17:30-17:45 – DN Rebild. Vores erfaringer med biodiversitet og klima i relationerne offentlige og private skove

☀ Kl. 17:45-18:05 – Status på det skovpolitiske arbejde i DN, i det forgangne år og det kommende år: DNs skovpolitiske medarbejder Nora Skjernaa Hansen

☀ Kl. 18:05-18:30 – Oplæg og debat om Skovnetværkets funktion, opbygning og fremtid, samt

udveksling af erfaringer

☀ Kl. 18:30-20:00 – Middag

☀ Kl. 20:00-20:45 – Er brændefyring godt eller skidt for skoven, miljøet og folkesundheden?:

Cand. Silv. Martin Einfeldt, Firmaet Martin Einfeldt

☀ Kl. 20: 45– Hyggeligt samvær på vandrerhjemmet eller gåtur i Rebild Bakker. Der vil være salg af sodavand, øl og vin på vandrerhjemmet

**Søndag den 29/9**

☀ Kl. 7:30-09:00 – Morgenmad, madpakke smøring og udtjekning Vi kommer ikke tilbage til vandrerhjemmet

☀ Kl. 10:00-12:00 – Rundvisning i naturskov i Rold Skov og Skindbjerglund og kørsel til Lille Vildmosecentret

☀ Kl. 12:00-13:25 – Frokost (medbragte madpakker) og mulighed for at besøge Lille Vildmosecentrets udstilling. DN betaler entré.

☀ Kl. 13:30 -15:30 –Bustur i Høstemark Skov: Skov- og Landskabsingeniør Jacob Skriver Aage V. Jensens NaturFond

Efter turen er der evaluering af weekenden samtidig med at vi nyder den medbragte kaffe og kage

**Praktiske oplysninger**

Mødested og ophold Danhostel Rebild med fuld forplejning lørdag og søndag, dog ikke aftensmad søndag. Rebildvej 23, 9520 Skørping, mere info på Danhostels [hjemmeside](https://www.danhostelrebild.dk/)

Mødesteder søndag: Lille Vildmosecentret Birkesøvej 16, Dokkedal, 9280 Storvorde

Indlogering på 2 eller 4-mands værelser, inkl. opredning og håndklæde.

For yderligere spørgsmål vedr. arrangementet, kontakt venligst planlægningsgruppen:

☀ Lilian Nielsen e-mail [lilianraabyemagle@gmail.com](http://lilianraabyemagle@gmail.com), telefon 2511 2503

☀ Morten Simonsen e-mail [mortensimonsen@missax.dk](mailto:mortensimonsen@missax.dk), telefon 4240 0859

☀ Birgitte Marcussen e-mail [birgitte@danfoss.com](mailto:birgitte@danfoss.com), telefon 2320 9357

☀ Nora Skjernaa Hansen e-mail [nsh@dn.dk](mailto:nsh@dn.dk), telefon 3119 3260

Vi glæder os til at se jer.